Alkitab kanggo murangkalih Nyanggakeun Paskah Nu Mimiti
Ditulis ku: Edward Hughes Ilustrasi/juru gambar ku: Janie Forest; Alastair Paterson Disaluyukeun ku: Lyn Doerksen Ditarjamahkeun ku: Kurnia Arifin Diproduksi ku: Bible for Children BFC PO Box 3 Winnipeg, MB R3C 2G1 Canada ©2021 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Ibu eta tatih di gunung anu rame ku jalma-jalma, anjeuna sedih pisan, ningal kajadian anu matak getir. Putra-Na pupus. Ibu eta teh namina Maria, Anjeuna tatih caket sareng tempat Yesus dipaku dina salib atanapi kai palang.
Naha bet kieu kajadianana? naha Yesus kedah pupus sapertos kieu? Naha Gusti Allah ngawidian Yesus dipaku dina salib? Naha Yesus the tos kalakukeun kasalahan kitu? kunaon bet sapertos kieu? Naha Gusti the gagal kitu ?
Henteu! Gusti teu pernah gagal. Yesus teu midamel kasalahan nanaon. Yesus oge terangeun yen Anjeuna bakal pupus ku jalma-jalma jahat.
Sababaraha dinten sateuacan Yesus pupus teh, aya hiji istri dongkap ka Yesus teras sampean Yesus diminyakan ku istri eta nganggo minyak seungit. "manehna mah miceunan duit" saur murid-murid Yesus teh, protes. "Maneh geus ngalakukeun naon anu hade" Yesus ngawaler. "manehna milampah ieu teh pikeun dikuburna Kami" saur Yesus deui, ngucapkeun kalimah anu rada aneh.
Saatos eta, Yudas salah sahiji ti dua belas murid Yesus ngahianat Yesus. Manehna rela dibayar 30 keping perak ku imam-imam, asal tiasa masrahkeun Yesus.
Dina dinten perjamuan paskah Yahudi, Yesus tuang sareng murid-muridna, tah ieu the dinamian perjamuan, harita teh mangrupikeun perjamuan anu terahir. Anjeuna nyarioskeun hal-hal anu luarbiasa ngeunaan Gusti Allah sareng jangji-jangji Gusti kanggo saha wae anu mikanyaah ka Gusti.
Salajengna Yesus masihkeun roti sareng anggur sacangkir ka murid-muridna. Hal ieu teh ngemutkeun kana getih sareng daging Yesus anu dipasihkeun ka saha wae supados dosa-dosana dihapunten.
Salajengna Yesus nyarios ka rerencanganana yen Anjeuna bade diserenkeun, sareng deui sadaya murid-Na bakal ngantunkeun Yesus "Sim kuring moal dugika ngantunkeun Anjeun" Saur Petrus teh ka Yesus "Saacan hayam kongkorongok, maneh bakal geus tilu kali teu wawuh ka Kami" saur yesus.
Tos kitu, dina wengi eta keneh, Yesus angkat ka taman Getsemani. Murid-murid anu nyarenganana kalahka kaboboan "nun Rama" Yesus ngadoa "manawi kenging mah ieu lumur eusi kasangsaraan teh singkirkeun ti Abdi, nanging ulah numutkeun panuhun abdi, kedah numutkeun pangersa Ama."
Nuju kitu ujug-ujug aya jalmi anu seueur muru ka Tamn eta, jalmi-jalmi eta teh prajurit anu dipimpin ku Yudas ka taman eta, bade nyandak Yesus. Yesus teu ngalawan, tapi Petrus megatkeun cepil salah saurang prajurit eta. Cepil eta prajurit ku Yesus di candak, teras ditapelkeun deui ka eta prajurit the.
Jalmi anu seueur eta teh nyandak Yesus ka bumina imam agung. Di eta tempat para pamimpin Yahudi nyarios yen Yesus the kedah dihukum pati. Teu tebih ti eta tempat Petrus tatih di caket pamirunan badega bari ningal.
Tilu kali jalmi -jalmi ningal ka Petrus teras nyaur "Anjeun tah anu babarengan jeung Yesus!" Tilu kali oge Petrus ngangken teu kenal ka Yesus dugika susumpahan nyariosna Petrus teh.
Saatos kitu hayam kongkorongok. Eta teh sapertos suanten Gusti kanggo Petrus mah. Emut kana cariosan Yesus, teras Petrus nangis tarik pisan.
Yudas oge ahirna mah hanjakaleun. Manehna terang yen Yesus teh teu ngalakukeun kasalahan. Yudas masihkeun artos anu 30 keeping perak tea ka imam-imam, tapi imam-imam oge alimeun nampi deui eta artos the.
Eta artos teh ku Yudas dialungkeun, manehna teras kaluar ti bumi, teras ngagantung maneh nu ahirna maot.
Imam-imam nyandak Yesus ka Pilatus, gubernur Roma. Pilatus nyarios kieu "Kaula teu manggihan aya kasalahan ti Jalma ieu" tapi jalma rea tetep ngajorowok "salaibkeun! salibkeun!"
Imam-imam nyandak Yesus ka Pilatus, gubernur Roma. Pilatus nyarios kieu "Kaula teu manggihan aya kasalahan ti Jalma ieu" tapi jalma rea tetep ngajorowok "salaibkeun! salibkeun!"
Yesus terang yen Anjeuna bakal pupus kucara sapertos kitu. Anjeuna oge terang yen pupusna teh nyandak panghampura kanggo dosa umat manusa anu percanten ka Anjeuna. Dua jalma jahat disalib digigireun Yesus. Anu saurang percanten ka Yesus teras angkat ka surga, tapi anu hiji deui mah henteu.
Saatos sababaraha jam kasiksa, Yesus nyarios "Geus tutas" teras Anjeuna pupus. Padamelanana tos lengkep, rerencanganana ngurebkeun Yesus di pamakaman pribadi.
Teras eta kuburan teh disegel sareng dijagaan ku prajurut-prajurit Roma. Ayeuna mah teu aya surang oge anu tiasa lebet kana eta kuburan teh ...
Upami ieu mangrupikeun ahir tina carita ieu, tangtos karaos sedih pisan. Tapi Allah ngadamel hiji hal anu luar biasa. Yesus teh heunteu salalamina maot.
Enjing-enjing dina dinten anu kahiji minggon eta, sababaraha urang ti murid Yesus mendakan yen batu anu dianggo nutupan kubur teh tos ngaguling. Waktos aranjeuna ningal ka lebet, Yesus teh tos teu aya deui dina tempatna.
Saurang istri teras bae nangis dikuburan Yesus. Teras Yesus ningalikeun Dirina ka eta istri teh. Eta istri ngaraos bungah pisan, anjeuna enggal - enggal uih, bade nyarioskeun ka rerencanganana yen Yesus teh gugah tina maotna. "YESUS HIRUP, YESUS GUGAH TINA MAOTNA!"
Enggal-enggal Yesus sumping ka murid-murid-Na, Yesus ningalikeun ka murid-murid-Na liang tilas paku anu matak pikagetireun dina panangana-Na. YESUS HIRUP DEUI! Anjeuna ngahapunten Petreus anu tos ngangkeun teu kenal ka Yesus. Teras Yesus oge nyarios ka murid-murid-Na, supados ngawartakeun ka jalmi sanes ngeunaan saha Yesus teh. Salajengna Yesus uih deui ka surga.
Paskah Nu Mimiti Carita tina Dawuhan Gusti, Alkitab Kenging ti Mateus 26-28, Lukas 22-24, Yohanes 13-21 "Ngawitan bubukana Dawuhan Gusti anu masihan Caang." Psalm 119:130
54 Rengse